బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
నాకు బాబాయికి మధ్య శత్రుత్వమే లేదు
ఈనెల 13న సంక్రాంతి కానుకగా ఎన్టీఆర్ నటించిన నాన్నకు ప్రేమతో మూవీ విడుదల కానుంది. అదే రోజున బాబాయి బాలక్రిష్ణ..
| Updated:
Jan 10, 2016, 07:21PM IST
నాకు బాబాయికి మధ్య శత్రుత్వమే లేదు
ఈనెల 13న సంక్రాంతి కానుకగా ఎన్టీఆర్ నటించిన నాన్నకు ప్రేమతో మూవీ విడుదల కానుంది. అదే సమయంలో బాబాయి బాలక్రిష్ణ నటించిన డిక్టేటర్ మూవీ కూడా విడుదల కానుండటంపై అనేక పుకార్లు షికార్లు చేశాయి. బాబాయికి అబ్బాయికి మధ్య చెడిందని.. అందుకే బాబాయితో పోటీపడటానికే అబ్బాయి సిద్ధపడ్డాడనే వార్తలొచ్చాయి. అయితే తాజాగా సినిమా రిలీజ్ దగ్గరపడుతున్న తరుణంలో మీడియాతో ముచ్చటించిన ఎన్టీఆర్.. తనకి, బాబాయికి మధ్య పోటీ నెలకొందని వస్తున్న వార్తల్ని కొట్టిపారేశాడు. రెండు సినిమాలు యాదృచ్చికంగా ఒకేసారి విడుదల అవుతుండటంతో ఎవరెవరో ఏదేదో చెప్పుకుంటున్నారు.. ఇంకేదో రాసేస్తున్నారు కానీ అందులో ఏదీ నిజం కాదు అని తేల్చిచెప్పాడు ఎన్టీఆర్. ఆమాటకొస్తే, నందమూరి హీరోల మధ్య ఎటువంటి శత్రుత్వం కూడా లేదని స్పష్టంచేశాడు యంగ్ టైగర్. తన సినిమా సక్సెస్ కావాలని ఎలా కోరుకుంటానో బాబాయి సినిమా కూడా అలాగే సక్సెస్ అవ్వాలని భావిస్తాను అని ఎన్టీఆర్ చెప్పిన ఈ మాటలైనా ఇక ఆ ఇద్దరి మధ్య విభేదాలు నెలకొన్నాయనే పుకార్లకి ఫుల్ స్టాప్ పెడుతాయో లేదో వేచిచూడాల్సిందే మరి!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.